Պանտեն

Պանտեն (), քաղաք և համայնք Ֆրանսիայում՝ Իլ դը Ֆրանս երկրամասի Սեն-Սեն-Դենի դեպարտամենտում : Սահմանակից է երկրի մայրաքաղաք Փարիզին, որի հյուսիսարևելյան արվարձանն է։ Զբաղեցնում է շուրջ 5 քառակուսի կիլոմետր տարածք։ 2011 թվականի տվյալներով բնակչության թվաքանակը եղել է 53.797:

Պատմություն 
Հնագիտական պեղումների արդյունքները վկայում են, որ քաղաքի ներկայիս տարածքն ու շրջակայքը դեռ   բրոնզի դարում բնակեցված են եղել կելտական ցեղերի ներկայացուցիչներով։ Բնակավայրը պատմական փաստաթղթերում առաջին անգամ հիշատակվել է 11-րդ դարում, Penthinum / Պենտինում անունով։ Ըստ այդ փաստաթղթի՝ Պանտենի ներկայիս տարածքները հատկացվել են Սեն Մարտեն դը Շանի կաթոլիկ աբբայությանը ։

2001 թվականից քաղաքապետը սոցիալիստ Բերտրան Քեռնն է, ով այս պաշտոնում փոխարինել է Ժակ Իզաբեթին. վերջինս քաղաքը ղեկավարել էր 24 տարի։

Աշխարհագրական դիրքը 
Քաղաքն ընկած է Փարիզի հյուսիսարևելյան ծայրամասում,  հիմնականում հարթավայրային տարածքում։ Նրա միջով անցնում են թիվ 2 և թիվ 3 ազգային ավտոմայրուղիները, Փարիզ - Ստրասբուրգ երկաթուղային գիծը, Ուրկի ջրանցքը։

Ենթակառուցվածք 
Քաղաքին սպասարկում են հասարակական տրանսպորտի մի քանի հիմնական ենթակառուցվածքներ, այդ թվում՝ համանուն երկաթուղային կայարանը (բացվել է 1864 թվականին), մետրոն, տրամվայը և հինգ ավտոբուսային գիծ։

Ժողովրդագրություն

Անվանի անձինք 
 Կոմս դը Սանուա՝ Ժան-Ֆրանսուա Ժոզեֆ Ժեֆրար դը լա Մոտ. ֆրանսիական հեղափոխությունից առաջ եղել է Պանտենի սենյորը
 Պիեռ Բոմարշե (Պանտենում կալվածքներ է ունեցել)
 Լեոն Ժուո - արհմիութենական գործիչ
 Ռենե-Ժաննա Ֆալկոնետի - դերասանուհի. համբավվել է Կարլ-Թեոդոր Դրայերի «Ժաննա դ’Արկի չարչարանքները» ֆիլմում գլխավոր հերոսուհու դերի կատարմամբ
 Մուամադու Ժայտե - պրոֆեսիոնալ բասկետբոլիստ
 Անդրե Լագաշ - ավտոմրցարշավորդ
 Ալբեր Պրեժան
 Բեռնար Պարիզե - ձյուդոիստ
 Գաբրիել Օբերտան - ֆուտբոլիստ. ծնվել է Պանտենում, հանդես է եկել տեղի ֆուտբոլի թիմում
 Ֆրանսուա Բեռլեան

Քույր քաղաքներ 

 , Սկանդիչի, 1969 թվականից. համայնքում կա Սկանդիչի փողոց
 , Մեշչանսկի շրջան, (1966 թվականից)

Պատկերասրահ

Ծանոթագրություններ

Արտաքին հղումներ 

 Պաշտոնական կայք

Վիքիպեդիա:Հոդվածներ Վիքիտվյալներից աղբյուրներով
Ֆրանսիայի քաղաքներ
Ֆրանսիայի համայնքներ
Իդ դե Ֆրանսի բնակավայրեր
Իդ դե Ֆրանսի համայնքներ
Ֆրանսիայի բնակավայրեր
Փարիզի արվարձաններ